Diari Oficial de la Generalitat Valenciana


Sumari del DOGV 9770, del 19-01-2024 (2024/423)

RESOLUCIÓ d'11 de gener de 2024, de la consellera de Justícia i Interior, per la qual es proveïx, pel sistema de lliure designació, el lloc de treball de naturalesa funcionarial en l'Agència Valenciana de Seguretat i Resposta a les Emergències anunciat en la convocatòria número 71/2023, de 7 de juliol de 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9770

Data del DOGV
:   19-01-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/423


Data del document
:   11-01-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ d'11 de gener de 2024, de la consellera de Justícia i Interior, per la qual es proveïx, pel sistema de lliure designació, el lloc de treball de naturalesa funcionarial en l'Agència Valenciana de Seguretat i Resposta a les Emergències anunciat en la convocatòria número 71/2023, de 7 de juliol de 2023. [2024/423]  
Vistos els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades, per a la provisió del lloc de treball 38378, subdirector/a general de Formació en Seguretat Pública i Emergències, corresponent a la convocatòria 71/2023, de 7 de juliol de 2023 (DOGV 9637, 12.07.2023), pel procediment de lliure designació, queda acreditat el compliment dels requisits de participació exigits per la persona funcionària a la qual es nomena. D'acord amb este, el lloc número 38869 ha sigut sol·licitat per nou persones, de les quals set complixen els requisits exigits en la convocatòria.  
  
La Direcció de l'Agència Valenciana de Seguretat i Resposta a les Emergències, òrgan d'adscripció del lloc, ha emés una proposta de 20 de novembre de 2023 en la qual, després d'una anàlisi detallada dels criteris d'adjudicació detallats en la base segona de la convocatòria de la persona candidata, conclou que «de la documentació presentada per la Sra. María Sol Durá Ramos, es desprén que ha desenvolupat una carrera professional en el sector públic, al llarg de la qual ha prestat els seus serveis en empreses del sector públic empresarial, com ara ENUSA (fàbrica de combustibles d'òxid d'urani) i CIEMAT (Centre d'Investigacions Energètiques, Ambientals i Tecnològiques), en les quals va exercir funcions formatives relatives a qüestions de seguretat nuclear, protecció radiològica, seguretat i plans d'emergència, instal·lacions radioactives i altres temes relacionats, així com en el Consell Superior d'Investigacions Científiques (CSIC), on va dur a terme funcions de cap de servei en l'àmbit de la seguretat radiològica, microbiològica i química, i on en l'actualitat exercix funcions de cap de servei de prevenció de riscos laborals i on, a més de les funcions pròpies del càrrec, s'encarrega de tasques d'assessorament i participació en diverses matèries: formació en l'àmbit de la prevenció, plans de prevenció d'emergència, evacuació i simulacres, desenvolupament d'informes tècnics i procediments, disseny d'aplicacions informàtiques, entre moltes altres funcions».  
  
El motiu per a considerar més idònia la persona nomenada per a l'acompliment del lloc és, preferentment, la seua confiança i aptitud professional, posada de manifest en els mèrits al·legats en el seu currículum, així com la seua labor i trajectòria professional, acreditada en el full de dades del Registre de Personal.  
De conformitat amb el que disposen la base quarta de la resolució de la convocatòria esmentada; l'article 115 de la Llei 4/2021, de 16 d'abril, de funció pública valenciana, així com els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribuïx l'article 115.1 de la Llei 4/2021, de 16 d'abril, de funció pública valenciana, resolc:  
  
Primer. Nomenament  
Nomenar María Sol Durá Ramos, amb DNI \*\*1404\*\*\*, funcionària de carrera del grup A1 de l'Administració general de l'Estat, subdirectora general de Formació en Seguretat Pública i Emergències, lloc de treball número 38859, sector Indistint G/E, obert a altres administracions públiques, subgrup A1, nivell competencial 30 i complement específic E050.  
  
Segon. Cessament i presa de possessió  
El cessament en el lloc de treball actual de la persona nomenada es produirà el dia en què es publique la resolució de la convocatòria en el Diari Oficial de la Generalitat Valenciana, i la presa de possessió en la nova destinació es produirà l'endemà d'esta publicació.  
  
Tercer. No integració en l'Administració de la Generalitat  
La persona adjudicatària del lloc de treball convocat, atés que és funcionària d'una altra administració, no s'integrarà en l'Administració de la Generalitat, de conformitat amb el que disposa l'article 34 de l'LFPV.  
  
Contra esta resolució, que posa fi a la via administrativa, s'hi podrà interposar, potestativament, un recurs de reposició davant del mateix òrgan que va dictar l'acte objecte de recurs, en el termini d'un mes comptat des de l'endemà de la notificació, o un recurs contenciós administratiu davant del jutjat contenciós administratiu de València, o davant del jutjat contenciós administratiu en la circumscripció del qual tinga la demandant el seu domicili corresponent, en el termini de dos mesos, a comptar de l'endemà de la notificació. Tot això, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna per a la defensa dels seus interessos.  
  
València, 11 de gener de 2024.- La presidenta de l'Agència Valenciana de Seguretat i Resposta a les Emergències i consellera de Justícia i Interior: Elisa María Núñez Sánchez.